钦定古今图书集成/明伦汇编/官常典/第616卷 > 苏恭让
## 钦定古今图书集成/明伦汇编/官常典/第616卷 > 苏恭让

按《明外史王观传》：“恭让，玉田人。举聪明正直，任汉阳
知府。为治简而明，严而不苛。郡有重役，辄诣上官，反
覆陈说，多得减省，民蒙其利。而知汉阳县者赵庭兰，
徐人，亦能爱民任事，朝廷尝遣使征陈氏散卒，他县
多以民丁应，庭兰独言其县无有，民以不扰。故汉阳
人言郡守则称恭让，言县令则称庭兰。”